Sastanak G20 o dužničkoj krizi
Očekuje se da će dužnička kriza zemalja evrozone biti glavna tema sastanka zvaničnika zemalja Grupe 20 u Parizu
Sastanak Grupe 20 najrazvijenijih i zemalja u ekspanziji počinje dan nakon što je Slovačka, kao poslednja 17-a zemlja evrozone, odobrila povećanje fonda za finansijsku pomoć zemljama zapalim u dužničku krizu. Medjutim današnje saopštenje kompanije „Standard i Purs“ o smanjenju kreditnog rejtinga Španije na „AA-„ nagoveštava moguće opasnosti i za ekonomije mnogo veće od grčke ekonomije. „ kaže  glavni ekonomista firme ING. Poput mnogih evropskih evropskih zemalja u Španiji je u toku primena oštrih mera štednje. Medjutim, sumnja se da će zemlja moći da ostvari traženi cilj - da smanji deficit na 6 odsto bruto društvenog proizvoda, a mnogi Španci se žale. Vlada u susednom Portugalu je upravo najavila strogi budžet za 2012. dok nastoji da ispuni uslove Evropske unije i MMF-a za dobijanje finansijske pomoći u jeku sve dublje recesije. Portugalski mediji ocenjuju da su mere štednje, koje uključuju produženje radnog vremena i otpuštanje vladinih službenika suviše oštre i da bi mogle da unište srednju klasu. Veliki broj evropskih lidera sada obećava da će na predstojećem samitu Grupe 20, kasnije ovog meseca, biti usvojena sveoubuhvatna strategija. Očekuje se da će ona uključiti smanjenje grčkog duga i plan za jačanje evropskih banaka i sprečavanje daljeg širenja dužničke krize.